
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 532 


30 Απριλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αύξηση πάγιας προκαταβολής της Πρεσβείας της 

Ελλάδας στο Βατικανό. 1 

Αυτοδίκαιη δημιουργία θέσεων Δ.Ε.Π. στο Πανεπιστή¬ 
μιο Πειραιώς. 2 

Έγκριση του Οργανισμού Εσωτερικής Υπηρεσίας του 
Δημοτικού Βρεφονηπιακού Σταθμού Νέου Ψυχι¬ 
κού. 3 

Σύσταση Δημοτικής Επιχείρησης στο Δήμο Αυλίδας Ν. 
Εύβοιας με την επωνυμία «Δημοτικός Αναπτυξια¬ 
κός Οργανισμός Πολιτισμού - Αθλητισμού Αυλί- 

δος» Ν. Εύβοιας. 4 

Κύρωση υποχρεωτικού αναδασμού Σελλασίας 
Ν. Λακωνίας. 5 


ΑΠΟΦΑΣΕΙ Σ 

Αριθ. 2/13349/Α0024 (1) 

Αύξηση πάγιας προκαταβολής της Πρεσβείας της 
Ελλάδας στο Βατικανό. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Έχοντας υπόψη τις διατάξεις: 

1. Του άρθρου 145, παρ. 1 του Ν. 2594/98 «Περί Οργα¬ 
νισμού του Υπουργείου Εξωτερικών» (ΦΈ.Κ. 62/Α/1998). 

2. Του άρθρου 46παρ. 2 και3του Ν. 2362/27.11.95 (ΦΕΚ 
247, Τεύχος Α') «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις». 

3. Του άρθρου 27 του Ν.2081/1992 (Α 154), με το οποίο 
προσετέθη το άρθρο 29* στον Ν. 1558/85 «Περί Κυβερνή- 
σεως και Κυβερνητικών Οργάνων». 

4. Την αριθμ. 1100383/1330/Α0006/31.10.2001 (ΦΈ.Κ. 
1485/τ.Β'/31.10.2001) κοινή απόφαση του Πρωθυπουρ¬ 
γού και του Υπουργού Οικονομικών «Καθορισμός αρμο¬ 
διοτήτων των Υφυπουργών Οικονομικών». 

5. Την με αριθμ. πρωτ. 2014634/1433/Α0024/24.2.89 
Κοινή Απόφαση των Υπουργών Εξωτερικών και Οικονομι¬ 
κών, με την οποία το ύψος της πάγιας προκαταβολής της 


Πρεσβείας της Ελλάδας στο Βατικανό, καθορίστηκε σε 
Δολλάρια Η.Π.Α. 6.000. 

6. Την ανάγκη αναπροσαρμογής του ύψους της πάγιας 
προκαταβολής της Πρεσβείας της Ελλάδας στο Βατικανό, 
λόγω ανεπάρκειας αυτής, για την αντιμετώπιση των λει¬ 
τουργικών δαπανών της και των εκτάκτων περιστατικών, 
σύμφωνα με το υπ’ αριθμ. Α.Π.Φ.085.1/48/ΑΣ434/7.12.2001 
έγγραφο της εν λόγω πρεσβείας, αποφασίζουμε: 

Κατά τροποποίηση της υπ’ αριθμ. 2014634/1433/ 
Α0024/24.2.89 απόφαση: 

1. Την αύξηση της πάγιας προκαταβολής της Πρεσβεί¬ 
ας της Ελλάδας στο Βατικανό, από 6.000 σε 8.000 Δολλ. 

Η.Π.Α. 

2. Την έκδοση χρηματικού εντάλματος ποσού 2.000 
Δολλαρίων Η.Π.Α. στο όνομα του υπολόγου διαχειριστή 
της πάγιας προκαταβολής της Αρχής αυτής, σε βάρος 
του εκτός προϋπολογισμού λογαριασμού «Πάγια προκα¬ 
ταβολή Πρεσβειών σε συνάλλαγμα». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΓΕΩΡΓΙΟΣ ΦΛΩΡΙΔΗΣ ΓΙΩΡΓΟΣ Α. ΠΑΠΑΝΔΡΕΟΥ 

-♦- 

Αριθ. 23588/Β1 (2) 

Αυτοδίκαιη δημιουργία θέσεων Δ.Ε.Π. στο Πανεπιστήμιο 
Πειραιώς. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 45 παρ. 11 και 35 παρ. 1 και 2 του Ν. 
1268/82 (Α' 87), όπως το τελευταίο αντικαταστάθηκε με το 
άρθρο 79παρ. 7Β'του Ν. 1566/85 (Α' 167). 

β) Του άρθρου Μπαρ. 5 εδ. Α'του Ν. 2817/00 (Α'78). 

γ) Του άρθρου 29Α του Ν. 1558/85 (Α' 137) όπως και 
προστέθηκε με το άρθρο 27 του Ν. 2081/92 (Α' 154) και 
τροποποιήθηκε με το άρθρο 1 παρ. 2 α του Ν. 2469/97 (Α' 
36). 

2. Το έγγραφο του Πανεπιστημίου Πειραιώς 
(20020958/23.2.2002). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Α. Διαπιστώνουμε ότι στα κατωτέρω αναφερόμενα Τμή- 
ματα του Πανεπιστημίου Πειραιώς έχουν δημιουργηθεί 
αυτοδίκαια οι ακόλουθες θέσεις Διδακτικού Ερευνητικού 
Προσωπικού. 

I. Τμήμα Οικονομικών Επιστημών 

- Δύο (2) θέσεις από μετατροπή θέσεων Επιστημονικών 
Συνεργατών που εντάχθηκαν στη βαθμίδα του Λέκτορα. 

II. Τμήμα Διεθνών και Ευρωπαϊκών Σπουδών 

- Μία (1) θέση από μετατροπή θέσης μόνιμου Διδάκτο¬ 
ρα μέλους Ε.Ε.ΔΙ.Π. που εντάχθηκε στη βαθμίδα του Λέ¬ 
κτορα. 

Β. Διαπιστώνουμε ότι στο Πανεπιστήμιο Πειραιώς 
έχουν δημιουργηθεί αυτοδίκαια: 

I. - Τέσσερις (4) θέσεις Διδακτικού Ερευνητικού Προ¬ 
σωπικού από μετατροπή θέσεων λόγω λύσης της υπαλ¬ 
ληλικής σχέσης Επιστημονικών Συνεργατών και Βοηθών, 
που υπηρετούσαν σε αυτό. 

II. Οι θέσεις του προηγούμενο εδ. ι μεταφέρονται στα 
Τμήματα του Πανεπιστημίου Πειραιώς, σύμφωνα με τα 
προβλεπόμενα στην παρ. 5α του άρθρου 14 του Ν. 
2817/2000 (Α'78). 

Η απόφαση αυτή να δημοσιευθεί στη Εφημερίδα της 
Κυβερνήσεως 

Αθήνα, 18 Απριλίου 2002 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 18249 (3) 

Έγκριση του Οργανισμού Εσωτερικής Υπηρεσίας του 

Δημοτικού Βρεφονηπιακού Σταθμού Νέου Ψυχικού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 177/01 απόφαση του Δημοτικού Συμβουλίου του 
Δήμου Ν. Ψυχικού μετην οποία εκφράζειτην σύμφωνη γνώ¬ 
μη του για την 4/2001 απόφαση του Διοικητικού Συμβουλί¬ 
ου του Δημοτικού Βρεφονηπιακού Σταθμού Ν. Ψυχικού. 

4. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 2/12.3.02 πρακτικό του, 
αποφασίζουμε: 

Εγκρίνουμε την 4/2001 απόφαση του Διοικητικού Συμ¬ 
βουλίου του Δημ. Βρεφ/κού Σταθμού Ν. Ψυχικού περί ψη- 
φίσεως του Οργανισμού Εσωτερικής Υπηρεσίας αυτού 
ως εξής: 

ΑΡΘΡΟ 1 

Ο Δημοτικός Βρεφονηπιακός Σταθμός του Νέου Ψυχι¬ 
κού είναι ΝΠΔΔπου συστήθηκε μετην αρ. 147/97 απόφα¬ 
ση του Δημοτικού Συμβουλίου και την αρ. Π2β/3327/- 
2.3.95 απόφαση του Υπουργού Υγείας Πρόνοιας που δη- 
μοσιεύθηκε στο αρ. 312/27.3.98 ΦΕΚτ.Β' και διέπεται από 
τις διατάξειςτου Π.Δ/τος410/95. 


ΑΡΘΡΟ 2 

Σκοπός του Δημοτικού Βρεφονηπιακού Σταθμού είναι 
να παρέχει αγωγή στα παιδιά της προσχολικής ηλικίας 
ώστε: 

α) Να τα βοηθήσει ν’ αναπτυχθούν ολόπλευρα και ισόρ¬ 
ροπα σωματικά, νοητικά, συναισθηματικά και κοινωνικά. 

β) Να εξυπηρετήσει τους εργαζόμενους γονείς και ν’ 
αποτελέσει Κέντρο Κοινωνικής Πολιτικής και Βοήθειας 
(να ευαισθητοποιεί, να ενημερώνει και να προβληματίζει 
τους γονείς των παιδιών σε θέματα παιδαγωγικής και παι¬ 
δικής ψυχαγωγίας). 

ΑΡΘΡΟ 3 

Διάρθρωση υπηρεσιών 

Η υπηρεσία του Ν.Π υπό την επωνυμία «Δημοτικός Βρε¬ 
φονηπιακός Σταθμός Νέου Ψυχικού» συγκροτείται σε 
Δ/νση Παιδικού/Βρεφονηπιακού Σταθμού με τα παρακά¬ 
τω τμήματα. 

Α) Τμήμα Προσχολικής Αγωγής 

Β) Τμήμα Διοικητικού - Οικονομικού 

ΑΡΘΡΟ 4 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο του Σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β) Το τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Γ)ΤοτμήμαΔιοικητικού-Οικονομικού επιμελείται τιςπα- 
ντός είδους διοικητικές και οικονομικές εργασίες του 
Σταθμού. 

ΑΡΘΡΟ 5 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

• τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του, 

• το παιδαγωγικό υλικό και τον πάσης φύσεως εξοπλι¬ 
σμό, 

• τις απαραίτητες εργασίες για την επισκευή και συ¬ 
ντήρηση των κτιρίων, 

• την επιμόρφωση του προσωπικού, 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - 
Οικονομικού το οποίο οφείλει να παρέχει κάθε στοιχείο, 

για να διασφαλιστεί η εύρυθμη λειτουργία του Σταθμού 
και η επίτευξη των σκοπών του. 

8. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού. 

ΑΡΘΡΟ 6 

Καθήκοντα Προϊσταμένου Τμήματος 
Π ροσχολικής Αγωγής 

Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα 
φιλοξενούμενα βρέφη-νήπια σε συνεργασία με το παιδα¬ 
γωγικό προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Εισηγείται στη Διεύθυνση τις ανάγκες του Τμήματος 
σε προσωπικό και πόσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος γιατις συγκεντρώσεις προσωπικού, 
γονέων. 

6. Τηρεί όλα τα απαραίτητα βιβλία. 

ΑΡΘΡΟ 7 

Καθήκοντα Προϊσταμένου Τμήματος 
Διοικητικού-Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λ.π. του προσωπικού. 

4. Συνεργάζεται με τον Διευθυντή και την κατάρτιση του 
προϋπολογισμού - απολογισμού-ισολογισμού. 

5. Τηρεί όλα τα απαραίτητα βιβλία. 

ΑΡΘΡΟ 8 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ 
Θέση 1 

Βαθμός Δ' - Α' 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
θέσεις 5 

Βαθμός Δ'-Α' 

3. ΚΛΑΔΟΣ ΤΕ ΔΙΟΙΚΗΤΙΚΟΣ-ΛΟΓΙΣΤΙΚΟΣ 
Θέση 1 

Βαθμός Δ'-Α' 

4. ΚΛΑΔΟΣ ΔΕ ΚΑΙ ΒΟΗΘΩΝ-ΒΡΕΦΟΚΟΜΩΝ-ΠΑΙΔΟ- 
ΚΟΜΩΝ 

Θέσεις 3 
Βαθμός Δ'-Α' 

5. ΚΛΑΔΟΣ ΔΕ32 ΜΑΓΕΙΡΩΝ 
θέση 1 

Βαθμός Δ'-Α' 

6. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέση 1 
Βαθμός Ε'-Β' 


7. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 2 
Βαθμός Ε'-Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Εκτός των ανωτέρω, στον παρόντα Ο.Ε.Υ. προβλέπο- 
νται και οι ακόλουθες προσωρινές προσωποπαγείς θέ- 
σειςτου προσωπικού, που μετατάχθηκε αυτοδικαίως στο 
Δημοτικό Βρεφονηπιακό Σταθμό Νέου Ψυχικού σύμφωνα 
με τις διατάξεις του αρθ. 26τουΔ.Κ.Κ. και του αρθ. 26του 
Ν. 2880 (ΦΕΚ9/30.1.2001 Τ.Α.). 
α) ΜΟΝΙΜΟ ΠΡΟΣΩΠΙΚΟ 

1. Π.Ε. ΝΗΠΙΑΓΩΓΩΝ 
Θέσεις 2 

που κατέχονται από την Κριεμπάρδη-Καρβέλη Γεωργία 
και την Βιτωράτου Διονυσία. 

2. Τ.Ε. ΒΡΕΦΟΝΗΠΙΟΚΟΜΙΑΣ 
Θέση 1 

που κατέχεται από την Θεοδώρου Αριστέα 

3. Δ.Ε. ΔΙΟIΚΗΤΙΚΟΥ-ΛΟΓΙΣΤΙΚΟΥ 
Θέση 1 

που κατέχεται από την Ευδοξία Ψαρρά 

4. ΥΕ14 ΜΑΓΕΙΡΩΝ 
Θέση 1 

που κατέχεται από την Δέσποινα Γραμματικοπούλου 

5. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 2 

που κατέχονται από την Μαρία Καραμανλή και Ευφρο¬ 
σύνη Μπακογιάννη 
Γ' ΕΠΟΧΙΑΚΟ ΠΡΟΣΩΠΙΚΟ 

1. Π.Ε. ΝΗΠΙΑΓΩΓΩΝ 
Θέση 1 

2. Τ.Ε.9 ΒΡΕΦΟΝΗΠΙΟΚΟΜΙΑΣ 
Θέσεις 2 

3. ΚΛΑΔΟΣ ΔΕ ΒΟΗΘΩΝ-ΒΡΕΦΟΚΟΜΩΝ-ΠΑΙΔΟΚΟ- 
ΜΩΝ 

Θέσεις 2 

4. Δ.Ε.8 ΔΙ ΟI ΚΗΤΙ ΚΟΥ-ΛΟ ΓΙΣΤΙ ΚΟ Υ 
Θέση 1 

5. ΥΕ14 ΒΟΗΘΟΣ ΜΑΓΕΙΡΟΥ 
Θέση 1 

6. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 2 

Οι θέσεις των κλάδων Π.Ε. Νηπιαγωγών (προσωρινός) 
και Τ.Ε. Νηπιαγωγών (προσωρινός) μετατρέπονται μόλις 
κενωθούν με οποιοδήποτετρόπο σε θέσεις κλάδου Τ.Ε. 9 
Βρεφονηπιοκόμων σύμφωνα με τις διατάξεις του άρθρου 
35 Ν. 2646/1998. 

ΑΡΘΡΟ 9 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων Π.Ε. Νηπιαγωγών (προ¬ 
σωρινός), και Τ.Ε. Βρεφονηπιοκομίας ως προϊστάμενοι 
της Διεύθυνσης Παιδικού/Βρεφονηπιακού Σταθμού κα¬ 
θώς και του Τμήματος Προσχολικής Αγωγής επιλέγονται 
από τους κλάδους Π.Ε. Νηπιαγωγών (προσωρινός), Τ.Ε. 
Βρεφονηπιοκομίας και Τ.Ε. 9 Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται υπάλληλοιτου κλάδου Π.Ε. Νηπιαγω¬ 
γών και Τ.Ε. 9 Βρεφονηπιοκομίας. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του Τ.Ε. 17 Διοικητικού - Λογι¬ 
στικού και Δ.Ε. Διοικητικού - Λογιστικού. 

ΑΡΘΡΟ 10 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

ΑΡΘΡΟ 11 

Το Ν.Π.Δ.Δ. μπορεί να έχει εξωτερικούς συνεργάτες με 
σύμβαση μίσθωσης έργου των οποίωντα καθήκοντα και οι 
υποχρεώσεις ρυθμίζονται από το εκάστοτε Δ. Συμβούλιο. 

ΑΡΘΡΟ 12 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζομένους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήμα- 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ. ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κ.λ.π.). 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρούμε- 
νοι σε περίπτωση απουσίας τους ή κωλύματος από τον κα¬ 
τά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολο¬ 
γισμού του οικονομικού έτους 2001 ο οποίος ενισχύεται 
από τους ΚΑΠ, τροφεία κ.λ.π. ύψους 59.000.000 περίπου 
εφ’ όσον προσληφθούν όλοι και για τα επόμενα οικονομικά 
έτη το ύψος δαπάνης δεν μπορεί να προσδιοριστεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 9 Απριλίου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 2933 (4) 

Σύσταση Δημοτικής Επιχείρησης στο Δήμο Αυλίδας Ν. Εύ¬ 
βοιας με την επωνυμία «Δημοτικός Αναπτυξιακός Οργα¬ 
νισμός Πολιτισμού - Αθλητισμού Αυλίδος» Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της Νομοθεσίας για την Διοικητική Απο¬ 
κέντρωση. 


2. Τις διατάξεις του Ν.2503/97 (Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις). 

3. Τις διατάξεις του Ν. 2539/97 (Συγκρότηση Πρωτο¬ 
βάθμιας Τοπικής Αυτοδιοίκησης). 

4. Τις διατάξεις των αρθρ. 277-284,287,291 και304του 
Π.Δ. 410/95. 

5. Την αριθ. 41/2002 απόφαση του Δημοτικού Συμβου¬ 
λίου Αυλίδος Εύβοιας η οποία αφορά τη σύσταση στον 
ομώνυμο Δήμο Νομικού Προσώπου Ι.Δ. με την επωνυμία 
«Δημοτικός Αναπτυξιακός Οργανισμός Πολιτισμού - 
Αθλητισμού Αυλίδος». 

7. Την αριθμ. 5921/9.9.97 (ΦΕΚ 32Β716.9.97) & 
5910/23.7.99 (ΦΕΚ 1640 Β720.8.99) αποφάσεις του Γεν. 
Γραμματέα Περιφέρειας Στ. Ελλάδας για μεταβίβαση δι¬ 
καιώματος υπογραφής «Με εντολή Γενικού Γραμματέα 
Περιφέρειας». 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Αυλίδος, το ύψος της οποίας ανέρχεται για το 
έτος 2002 στο ποσό των 11.738,80 Ευρώ για το οποίο έχει 
εγγράφει πίστωση στον κωδικό ΚΑ 211.9.4, για τα δε έτη 
2003 και 2004 δαπάνη αντίστοιχα ανά έτος 5.869,4 Ευρώ 
για το έτος 2005 2.934,4 Ευρώ και για το έτος 2006 
2.935,0 Ευρώγιατις οποίες θα εγγραφούν αντίστοιχες πι¬ 
στώσεις στους αντίστοιχους προϋπολογισμού, αποφασί¬ 
ζουμε: 

Εγκρίνεται η 41/2002 απόφαση του Δημοτικού Συμβου¬ 
λίου Αυλίδας Ν. Εύβοιας η οποία αφοράτη σύσταση στον 
ομώνυμο Δήμο, Νομικού Προσώπου Επιχείρησης Ι.Δ., 
που έχει ως εξής: 

Α. Συνιστάται στο Δήμο Αυλίδας Ν. Εύβοιας Αμιγής Δη¬ 
μοτική Επιχείρηση με την επωνυμία «Δημοτικός Αναπτυ¬ 
ξιακός Οργανισμός Πολιτισμού - Αθλητισμού Αυλίδος» με 
διακριτικό τίτλο «Δ.Α.Ο.Π.Α.», ως ίδιο Νομικό Πρόσωπο 
Ι.Δ. το οποίο διέπεται από τις διατάξεις των άρθρων 277- 
284 του Δημοτικού και Κοινοτικού Κώδικα με τις τροπο¬ 
ποιήσεις και τις συμπληρώσεις των διατάξεων αυτού μέ¬ 
χρι την εφαρμογή του Ν. 2753/1999. 

Σκοπός της δημιουργίας του Δημοτικού Αναπτυξιακού 
Οργανισμού Πολιτισμού - Αθλητισμού Αυλίδος από τον 
Δήμο Αυλίδος είναι να καταστρώσει και να υλοποιήσει 
(κατά περίπτωση) ένα μακροχρόνιο πρόγραμμα δράσης 
του οποίου στόχοι είναι: 

- Προσφορά προς τους κατοίκους του Δήμου Αυλίδος 
πολιτιστικών και αθλητικών εκδηλώσεων με χαμηλό κό¬ 
στος και αποκεντρωμένη διάρθρωση. 

- Ανάληψη από τον Δήμο Αυλίδας μέσω προγραμ¬ 
ματικών συμβάσεων ή εκχώρησης ή μέσω άλλης προβλε- 
πόμενης από την νομοθεσία διαδικασίας, δραστηριότη¬ 
τας στα αντικείμενα Πολιτισμού, περιφερειακής και κοι¬ 
νωνικής ανάπτυξης. 

- Η δήμιου ργία προϋποθέσεων για την συνεχή και αυτο¬ 
δύναμη ανάπτυξη του Δήμου με βάση τις τοπικές δυνά¬ 
μεις και γενικότερα η προώθηση της ενδογενούς ανάπτυ¬ 
ξης· 

- Η κατασκευή τεχνικών έργων. 

- Η δημιουργία εγκαταστάσεων και η συμμετοχή σε 
επιχειρήσεις αξιοποίησης ανανεώσιμων πηγών ενεργεί- 
ας. 

- Η σύνταξη μελετών για θέματα που αφορούν την τοπι¬ 
κή ανάπτυξη και την προστασία του περιβάλλοντος. 

- Αξιοποίηση προγραμμάτων στήριξης του πολιτιστικού 
και του τουριστικού τομέα από εθνικούς και Ευρωπαϊκούς 
πόρους, σε συνεργασία με άλλους κατά περίπτωση αρ¬ 
μόδιους φορείς. 

- Εκμετάλλευση κοινόχρηστων χώρων, διαφημιστικές 
μισθώσεις και προβολή μέσω των διαφημιστικών στοιχεί¬ 
ων μηνυμάτων που έχουν σχέση με την Πολιτιστική ενη¬ 
μέρωση των κατοίκων του Δήμου και των επισκεπτών. 

- Ευαισθητοποίηση των κατοίκων για την ανάπτυξη και 
υλοποίηση σχεδίων πολιτικής προστασίας σε συνεργα¬ 
σία με ομάδες ιδιωτών και συλλογικούς φορείς της πε¬ 
ριοχής. 

- Ανάπτυξη θεσμών ψυχαγωγίας και απασχόλησης επι¬ 
λεγμένων ομάδων κατοίκων της περιοχής. 

- Αυτόνομη ανάπτυξη δραστηριοτήτων ή συμμετοχή σε 
φορείς (συνεταιρισμοί, ανώνυμες εταιρείες, εταιρείες 
λαϊκής βάσης) που έχουν αντικείμενο την ανάπτυξη του 
Δήμου Αυλίδας, αξιοποίηση της τοπικής παράδοσης και 
την δημιουργία νέων θέσεων εργασίας. 

- Λειτουργία μέσω προγραμματικών συμβάσεων ή εκ¬ 
χώρησης ή μέσω άλλης προβλεπόμενης από τον νομοθε¬ 
σία διαδικασίας, λειτουργιών κοινωφελούς χαρακτήρα 
που θεσμικά ανήκουν στην δικαιοδοσία του Δήμου Αυλί- 
δος. 

-Δημιουργία και λειτουργία κινηματογραφικών αιθου¬ 
σών, ηλεκτρονικών ΜΜΕ και εγκαταστάσεων εφαρμογής 
ηλεκτρονικών μορφών επικοινωνίας. 

- Προβολή της περιοχής στην κοινωνία των πληροφο¬ 
ριών. 

- Υλοποίηση παρεμβάσεων Πολιτικής Προστασίας. 

- Υλοποίηση παρεμβάσεων προς όφελος των ΑΜΕΑ. 

- Λειτουργία Φιλαρμονικής. 

- Εκδόσεις και διανομή έντυπου υλικού. 

- Η παροχή υπηρεσιών τεχνοοικονομικού συμβούλου 
επί θεμάτων διοίκησης και ανάπτυξης τοπικών πρωτο¬ 
βουλιών συλλογικού χαρακτήρα. 

- Η ανάδειξη του αναπτυξιακού ρόλου του Κοινωνικού 
Τομέα της οικονομίας (Εταιρείες Λαϊκής Βάσης κλπ.). 

- Η υποβοήθηση και προώθηση των τοπικών αναπτυξια¬ 
κών πρωτοβουλιών και των καινοτομιών, η ανάπτυξη του 
ανθρωπίνου δυναμικού και η διεύρυνση της τοπικής αγο¬ 
ράς εργασίας. 

Β. Έδρα της Επιχείρησης ορίζεται η έδρα του Δήμου 
Αυλίδος. 

Γ. Η χρονική διάρκεια της Επιχείρησης ορίζεται σε 50 
χρόνια. 

Δ. Η Αναπτυξιακή Εταιρεία του Δήμου Αυλίδας διοικεί- 
ται από πενταμελές Διοικητικό Συμβούλιο (Δ.Σ.) το οποίο 
απαρτίζεται: 

α) Από τρεις αιρετούς εκπροσώπους του Δήμου Αυλί¬ 
δας ένας εκ των οποίων ανήκει στην μειοψηφία του Δη¬ 
μοτικού Συμβουλίου. 

β) Ένα μέλος εκπρόσωπο κοινωνικού φορέα της περιο¬ 
χής. Ο φορέας επιλέγεται με απόφαση του Δημοτικού 
Συμβουλίου Αυλίδας με εισήγηση του Δημάρχου. 

γ) Ένα αιρετό εκπρόσωπο των εργαζομένων στην Επι¬ 


χείρηση, αν αυτή απασχολεί περισσότερους από είκοσι 
εργαζόμενους. 

Ο ορισμός των τριών αιρετών εκπροσώπων που θα με¬ 
τέχουν στο Δ.Σ. της Επιχείρησης όπως αναφέρεται στο α) 
παραπάνω, γίνεται από το Δημοτικό Συμβούλιο Αυλίδος 
μετά από εισήγηση του Δήμαρχου. Ταυτόχρονα ορίζονται 
και οι αναπληρωτές αυτών. Ο κοινωνικός φορέας και οι 
εργαζόμενοι ορίζουν επίσης τους αναπληρωτές των εκ¬ 
προσώπων τους. 

Μέχρι να ορισθούν ή εκλεγούν τα μέλη γ) και β), το Δ.Σ. 
λειτουργεί με ελλιπή σύνθεση, αρκεί ο αριθμός των παρι- 
σταμένων μελών να μην είναι κατώτερος αυτών που απαι¬ 
τεί η απαρτία. 

Η θητεία των μελών του Διοικητικού Συμβουλίου είναι 
τετραετής, όση και η διάρκεια του Δημοτικού Συμβουλί¬ 
ου. Για την πρώτη και μεταβατική περίοδο η θητεία θα εί¬ 
ναι ισόχρονη με το υπόλοιπο της θητείας του Δημοτικού 
Συμβουλίου περιόδου 1998-2002. 

Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή, δικαιούνται όμως οδοιπο¬ 
ρικών και αποζημίωσης για συγκεκριμένες υπηρεσίες που 
παρέχουν στην Επιχείρηση ύστερα από απόφαση του Δι¬ 
οικητικού Συμβουλίου αυτής. 

Τ ο πρώτο Διοικητικό. Συ μβούλιο, θα συγκροτηθεί αμέσως 
μετά την δημοσίευση του παρόντος στην Εφημερίδα της 
Κυβερνήσεως. Νέα μέλη του Διοικητικού Συμβουλίου ορί¬ 
ζονται όταν λήξει η θητεία των παλαιών ή όταν για οποιοδή- 
ποτελόγο κατά την διάρκεια της θητείας εκκενωθεί η θέση. 

Ε. Οι πόροι της Επιχείρησης συνίστανται: 

- Σε θεσμοθετημένους πόρους από τη Τοπική Αυτοδιοί¬ 
κηση και ετήσιες επιχορηγήσεις εκ μέρουςτου Ελληνικού 
δημοσίου σύμφωνα με την ισχύουσα νομοθεσία και τις νό¬ 
μιμες φορολογικές επιβαρύνσεις. 

- Στις επιχορηγήσεις εκ μέρους της Ευρωπαϊκής Ένω¬ 
σης και κάθε άλλου Κρατικού και Διεθνούς Οργανισμού 
σύμφωνα με την ισχύουσα νομοθεσία και τις νόμιμες φο¬ 
ρολογικές επιβαρύνσεις. 

- Στις δωρεές, κληροδοσίες και κληρονομιές και τα εξ 
αυτών εισοδήματα. 

- Στα έσοδα από παροχές υπηρεσιών και πώληση προϊ¬ 
όντων από την Επιχείρηση. 

- Στους τόκους από τις καταθέσεις του Τράπεζες ή άλ¬ 
λους πιστωτικούς οργανισμούς. 

- Σε οποιοδήποτε άλλο έσοδο μπορεί να προκύψει από 
τις δραστηριότητές της. 

ΣΤ. Τ ο κεφάλαιο της Επιχείρησης ανέρχεται σε 29.347,0 
Ευρώ. 

Ζ. Η Επιχείρηση διαλύεται: 

α. Με τη συμπλήρωση του χρόνου για τον οποίο είχε συ- 
σταθεί, εφόσον αυτός δεν παραταθεί. 

β. Σε περίπτωση πτώχευσής της. 

Η διάλυση γίνεται με τον ίδιο τρόπο και διαδικασία που 
συστήθηκε η Επιχείρηση. Τη διάλυση της Επιχείρησης 
ακολουθεί η εκκαθάριση. Εκτός από την περίπτωση της 
πτώχευσης, η εκκαθάριση γίνεται από εκκαθαριστές που 
ορίζονται από το Δημοτικό Συμβούλιο Αυλίδος. 

Η. Η Επιχείρηση εκπροσωπείται στα δικαστήρια και σε 
άλλη αρχή από τον Πρόεδρο του Διοικητικού Συμβουλίου 

και όταν αυτός απουσιάζει ή κωλύεται από τον Αντιπρόε¬ 
δρο αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 17 Απριλίου 2002 
Με εντολή Γενικού Γραμματέα Περιφέρειας κ.α.α. 

Ο Διευθυντής κ.α.α. 

Δ. ΡΑΠΤΗ 

-♦- 

Αριθ. 3869 (5) 

Κύρωση υποχρεωτικού αναδασμού Σελλασίας 
Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις της παρ. 1 του άρθρου 15του Ν. 674/77 


2. Τις διατάξεις του Ν. 2218/94 «Περί Νομαρχιακής 
Αυτοδιοίκησης». 

3. Σχετική εισήγηση της Δ/νσης Γεωργίας, αποφασί¬ 
ζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό του έτους 1989-2001 στην κτημα¬ 
τική περιοχή του αγροκτήματος Σελλασίας Ν. Λακωνίας, 
όπως αυτό απεικονίζεται στους συνταχθέντες από την 
επιτροπή Αναδασμού πίνακες και διαγράμματα της πε¬ 
ριοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 15 Απριλίου 2002 

Ο Νομάρχης 
ΓΡ. ΑΠΟΣΤΟΛΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΐ.^ 
θ-ΙΠ3ίΙ: \Λ/θβΐΤΙ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































